Kluta

Kluta () arba Mata Au () – upė Naujojoje Zelandijoje, Pietų salos pietryčiuose, Otago regione; ilgiausia Pietų saloje. Išteka iš Pietų Alpėse telkšančio Vanakos ežero, tuojau ištekėjusi surenka Havea ežero vandenis. Teka į pietryčius siauru slėniu. Likus 16 km iki žiočių išsiskiria į dvi atšakas ir sudaro Inč Klutos salą. Įteka į Ramųjį vandenyną į pietryčius nuo Balklutos.


Didžiausi intakai – Pomahaka, Lindisas, Manuherikija.

Laivuojama 72 km nuo žiočių. Aukščiau įrengta Roksbergo užtvanka. Taip pat patvenkta ties Klaidu (sudarytas Danstano tvenkinys). Klutos slėnyje vystoma gyvulininkystė (avys, mėsiniai, pieniniai galvijai), vaisių, javų auginimas. Pagrindinės gyvenvietės prie upės: Klaidas, Kromvelis, Aleksandra, Balkluta, Kaitangata.

Upės pavadinimas kilęs iš gėliško Klaido upės Škotijoje pavadinimo Cluaidh. Maoriškas pavadinimas Mata-Au reiškia „paviršinė srovė“.McLintock, A. H. (1966). „Clutha River“. An Encyclopaedia of New Zealand. Džeimsas Kukas upę buvo pavadinęs Molino (Molyneux) pagal laivo takelažo meistrą Robertą Molino.

 Šaltiniai 

Kategorija:Naujosios Zelandijos upės